**ОБАВЕШТЕЊЕ О ОБРАДИ ПОДАТАКА О ЛИЧНОСТИ**

Градска управа за друштвене делатности-Сектор за финансијске послове из области васпитања и образовања, прикупља личне податке ученика и студената (кандидата) који су се пријавили на јавни позив за стипендирање талентованих ученика и студената и врши обраду тих података у складу с одредбама Закона о заштити података о личности („Службени гласник РС" број 87/2018)

**Обрада података:**

Под обрадом података подразумева се свака радња предузета у вези с подацима, као што су: прикупљање, бележење, преписивање, умножавање, копирање, преношење, претраживање, разврставање, похрањивање, раздвајање, укрштање, обједињавање, уподобљавање, коришћење, стављање на увид, снимање, организовање, чување.

**Сврха прикупљања и даље обраде података:**

Подаци се прикупљају ради утврђивања идентитета и доношења одлуке.

**Начин прикупљања података:**

Подаци се прикупљају из пријава за доделу стипендије из средстава буџета Града Ниша.

**Начин коришћења података:**

Подаци се прикупљају ради доношења одлуке о додели стипендија талентованим ученицима и студентима и сачињавања уговора о стипендирању.

**Врста лица која користе податке:**

Службена лица Сектора за финансијске послове из области васпитања и образовања

**Правни основ прикупљања података:**

Добровољни пристанак студента, на основу Закона о заштити података о личности.

**Право на опозив:**

Ученик и студент чији су подаци предмет прикупљања може опозвати пристанак писмено или усмено на записник. У случају опозива, лице које је дало пристанак дужно је да руковаоцу накнади оправдане трошкове и штету у складу са прописима који уређују одговорност за штету. Обрада података је недозвољена после опозива пристанка.

**Права ученика и студената у случају недозвољене обраде:**

Ученик и студент чије податке обрађује Сектор за финансијске послове из области васпитања и образовања има право:

а) на истинито и потпуно обавештавање о обради његових података на основу Закона

б) да захтева од Сектора за финансијске послове из области васпитања и образовања да му стави на увид податке који се на њега односе, односно да захтева копију података, исправку, допуну, ажурирање, брисање података, као и прекид и привремену обуставу обраде

в) на брисање података у случају да сврха обраде није јасно одређена и/или да је сврха обраде измењена, а нису испуњени услови за обраду за ту измењену сврху и/или да је сврха обраде остварена, односно подаци више нису потребни за остваривање сврхе; и/или да је начин обраде недозвољен; и/или да податак спада у број и врсту података чија је обрада несразмерна сврси; и/или да је податак нетачан, а не може се путем исправке заменити тачним; и/или да се податак обрађује без пристанка или овлашћења заснованог на закону и у другим случајевима када се обрада не може вршити у складу с одредбама Закона.

Сектор за финасијске послове из области образовања и васпитања се обавезују да ће личне податке ученика и студената користити у наведену сврху и да добијене податке неће учинити доступним неовлашћеним лицима, односно обавезује се да неће вршити обраду података у случајевима прописаним овим Законом.

Код сваке обраде података садржаних у збирци података, Сектор за финансијске послове из области васпитања и образовања, ће обезбедити заштиту података о личности без обзира на држављанство и пребивалиште, расу, године живота, пол, језик, вероисповест, политичко и друго уверење, националну припадност, социјално порекло и статус, имовинско стање, рођење, образовање, друштвени положај и друга лична својства.

**ДОБРОВОЉНИ ПРИСТАНАК ЗА ОБРАДУ ПОДАТАКА О ЛИЧНОСТИ**

Овим изјављујем да сам у складу са овим Законом о заштити података о личности упознат/а са обрадом података о мојој личности коју врши Сектор за финансијске послове из области васпитања и образовања. Својим потписом добровољно дајем изричит пристанак Сектору за финасијске послове из области васпитања и образовања за прикупљање, обраду и коришћење мојих личних података, у смислу Закона о заштити података о личности и гарантујем за истинитост и тачност података.

 Место и датум Име и презиме

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (штампаним словима)

 Место становања

 ------------------------------------------

 Потпис